cyanic-selkie/wikianc huggingface dataset:
Takstmann
Takstmann er en person som setter en takst på noe. Taksten er en verdiansettelse av en eiendom eller gjenstand.
Takstmenn arbeider med å vurdere verdi på boliger eller eiendommer, tilstandsanalyse av boliger, taksering av skade på bygninger og løsøre som biler, maskiner, kjøretøy, båter, innbo eller inventar. Ved salg av bolig betegner en verditakst fastsatt av en takstmann den prisen en eiendom kan forventes å bli solgt for.
Norge
Takstmann er ikke en beskyttet tittel i Norge og det stilles ikke faste krav til utdanning. Ulike bransjeorganisasjoner tilbyr kurs i taksering som tilstandsanalyse og taksering av skade på bygninger og løsøre. Opptakskrav til slike kurs varierer. Det finnes også forskjellige sertifiserings- og godkjenningsordninger.
Takst på bolig
I 2003 nedsatte Barne- og Familiedepartementet et boligtakstutvalg som skulle vurdere blant annet om det burde innføres et felles regelverk, herunder en felles autorisasjonsordning, for alle takstmenn og om det bør være obligatorisk med tilstandsrapport ved eiendomsoverdragelser. Boligtakstutvalget avleverte sin rapport i 2005.
I 2007 ble Takstlovutvalget satt ned for å utrede og legge frem forslag til et regelverk som sikrer at det ved markedsføring og salg av boliger i forbrukerforhold som omfattes av avhendingsloven, foreligger relevant informasjon om boligen. Utvalget skulle ta hensyn til forslagene til Boligtakstutvalget fra 2005 og de la frem sin utredning i 2009. Takstlovutvalget diskuterte blant annet betegnelsen for de som skal utforme tilstandsrapporter, «takstmenn» og var enige om at betegnelsen «takstmann» ikke bør innføres i lovgivningen, men kom heller ikke frem til enighet om en annen betegnelse. Betegnelsen «bygningssakkyndig» ble diskutert og NITO Takst tilbød seg å fristille sin tittel «takstingeniør».
I juni 2018 bekreftet regjeringen at den fulgte opp takstlovutvalget sitt forslag fra 2009 og tok sikte på å komme med en lovproposisjon i 2018.
Yehiel Yativ
Yehiel Yativ (hebraisk: , født 1936 i Jerusalem) er en israelsk diplomat. Hun var Israels ambassadør i Norge fra 1987 til 1990.
Yativ var stasjonert i Oslo (1975–79), India, Sierra Leone og Tyrkia før hun ble ambassadør i Norge. Hun har også tjenestegjort i det israelske utenriksdepartementet i Jerusalem, og var engasjert i forhandlingsprosessen mellom Israel og Libanon i 1982-83.
Nesoptychias
Nesoptychias er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En ganske stor (ca. 30 millimeter), avlang, brun trebukk. Antennene er tynne og omtrent to tredjedeler så lange som kroppen. Hodet er stort og bredt med litt utstående fasettøyne. Pronotum er litt lengre enn bredt, nærmest sylindrisk, med en kraftig, skarp pigg på hver sidekant. Dekkvingene er nesten jevnbrede (litt bredere på midten), rundede bakerst. Beina er slanke.
Utbredelse
Artene lever på New Zealand.
Liste over Belgias statsministre
Under følger en liste over Belgias statsministre :
1940–1945
Comité van de secretarissen-generaal / Le Comité des secrétaires-généraux var den høyeste belgiske administrative myndigheten under den tyske militære okkupasjonen 1940–1944. Den ble opprettet ved et lovdekret av 10. mai 1940 om overføringen av makt i krigstid. Komitéen tiltrådte 16. mai 1940, da Hubert Pierlots regjering forlot Brussel. En samarbeidsavtale med den tyske militæradministrasjonen ble inngått 12. juni 1940. Komitéen var sammensatt av høytstående embetsmenn (generalsekretærer) i spissen for hoveddepartementene.
Yunior Perez Aguilera
Yunior Perez Aguilera (født 10. juli 1981) er en cubansk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 10.
Jason Gould
Jason Emanuel Gould (født 29. desember 1966 i New York) er en amerikansk skuespiller, forfatter og regissør. Gould er sønnen til sangartisten og skuespilleren Barbra Streisand og skuespilleren Elliott Gould. Han sang duetten «How Deep Is the Ocean» med Streisand til albumet hennes Partners i 2014.
Gould har medvirket i flere filmer, men har arbeidet mest bak kamera. Han kom ut som homofil i 1991.
The God Within
The God Within er en amerikansk stumfilm fra 1912, regissert av D. W. Griffith.
Handling
En kvinne ber kjæresten sin om å gifte seg med henne, og han lover å gjøre dette. Men kort tid senere reiser denne mannen sin vei. Kjæresten hans blir deretter utsatt for resten av landsbyens hån og forakt, og bor alene frem til barnet hennes blir født - men babyen er dødfødt. Men en annen gravid kvinne i leiren føder også et barn på denne tiden, før kvinnen dør i barsel.
Doktoren bestemmer seg for at kvinnen som mister barnet sitt under fødselen, burde ta hånd om babyen som nettopp hadde mistet moren sin. Men kort tid senere kommer kvinnens tidligere kjæreste tilbake, og han ønsker å bli sammen med sin kjæreste - og det han tror er deres eget barn.
Georges-Eugène Haussmann
Georges Eugène Haussmann (født 27. mars 1809 i Paris, død 11. januar 1891 samme sted), bedre kjent som Baron Haussmann, var en fransk byplanlegger. Han hadde ansvaret for Paris' nye byplan, som ble gjennomført mellom 1853 og 1870.
Bakgrunn og virke
Etter fullførte jusstudier ble han utnevnt til underprefekt i Nérac, deretter prefekt i Var og fra 1853 i Seine. Han ble utnevnt til senator i 1857, ridder av Æreslegionen i 1862 og medlem av Académie des Beaux-Arts i 1867.
Som prefekt i Seine-departementet med ansvar for hovedstaden tok Haussmann straks fatt på arbeidet med å tegne en ny byplan for Paris, og slik oppfylle Napoleon IIIs ønske om en moderne hovedstad. Hovedtanken var å få en by med en bedre trafikkavvikling, samt en helsemessig sunnere by med bedre luftsirkulasjon. En bakenforliggende hensikt var også å forebygge folkelige opprør som dem en hadde sett i 1830 og 1848.
Haussmann var opptatt av rette linjer og akser, og han gikk hardhendt til verks for å gjennomføre sin storstilte plan. Et stort antall kvartaler med eldre bebyggelse – mye av den gammel og av historisk interesse – forsvant. Noen akser som var anlagt tidligere under Ludvig XIV ble utvida til «Les Grands Boulevards». Han lot flere akser møtes på tronplassen, som ble til den nye Place de l'Étoile (dagens Place Charles de Gaulle).
Flere nye parker og hager ble anlagt som rekreasjonsområder for pariserne, som Montsouris-parken. Mange eldre og nyere parker ble integrert i de nye aksene for å skape storslåtte virkninger.
Det ble gitt strenge regler for byggehøyde og arkitektonisk utforming på nye leiegårder og boliger. For øvrig var det et mål å framheve de mange monumentalbyggene i byen. Nye monumentalbygg ble også reist, som Opéra Garnier og Église de la Sainte-Trinité de Paris. Flere akser ble anlagt med et slikt sikte.
Systemer for vann og avløp ble anlagt parallelt. Byggearbeidene ble svært kostbare; Napoleon III bevilga et beløp på 250 mill. francs i 1865, og nye 260 mill. i 1869. I alt berørte Baron Haussmanns plan 60% av datidas Paris.
Også juridisk og økonomisk var metodene som ble tatt i bruk, svært hardhendte og lite demokratiske. Det ble vedtatt ekspropriasjonslover som i liten grad tilgodeså de mange mindre gårdeierne som ble berørt, og mange av disse gikk konkurs. I tillegg ble reglene for nybygg satt til en slik standard at de utelukka store deler av den parisiske middelklassen. Det oppsto en bølge av eiendomsspekulasjoner som noen få beriket seg på.
Etter stormfulle debatter i parlamentet i 1867 ble det satt visse restriksjoner på arbeidene, som inntil da hadde foregått uten særlig parlamentarisk kontroll.
EM i roing 1921
EM i roing 1921 (europamesterskapet i roing) ble arrangert i Amsterdam i Nederland i 1921.
Peter F. Christiansen
Peter Ferdinand Christiansen (født 22. september 1923 i Tórshavn, død 12. juni 2012 samme sted) var en færøysk avisdirektør og politiker (Sb.).
Han var sønn av typograf Peter Ferdinand Christiansen og hustru Vestina Holm Joensen, men faren døde før han ble født. Etter realskolen i 1939 gikk han handelsskolen. Fra 1941 til 1947 var Christiansen var kontorist i den offentlige vareforsyningen (nå Landshandilin) i Tórshavn, hvor morbroren Johannes O. Joensen var direktør. Fra 1947 til han avgikk med pensjon i 1999 var Christiansen administrerende direktør i avishuset Dimmalætting i Tórshavn.
Christiansen var medlem av kommunestyret i Tórshavn 1965–1970 og 1976–1984, i perioden 1968–1969 som borgermester. Han var innvalgt på Lagtinget fra Suðurstreymoy 1966–1970, og møtte senere som vararepresentant en periode i 1984. Christiansen var finans- og landbruksminister samt visestatsminister i Atli Dams første regjering 1970–1975. Christiansen var også aktiv i IOGT og formann i Sambandsflokkurins velgerforening i Suðurstreymoy i en årrekke.
Citroën C1
Citroën C1 er en bybil bygget av den franske bilprodusenten Citroën. Bilen kan fås 3 dørs eller 5 dørs, og kom på markedet i 2005.
Bilen er et samarbeide mellom Toyota og PSA Peugeot Citroën, og bygges på deres fellesforetak TPCA i Kolín i Tsjekkia. Den har fått 4 stjerner i Euro NCAPs kollisjonstester.
I 2009 fikk C1 en facelift, samtidig med dens søstermodeller Toyota Aygo og Peugeot 107.
Torstad kirke
Torstad kapell er en langkirke fra 1936 i Nærøysund kommune, Trøndelag fylke. Kirken tilhører Nærøy sogn i Namdal prosti.
Byggverket er i tre og har 120 plasser.
Trygve Løwe
Trygve Eivind Løwe (født 27. november 1938, død 29. desember 2014 på Sagenehjemmet) var en norsk billedkunstner og typograf. Han er særlig kjent for sin grafikk.
I 1965 mottok Trygve Løwe Kirke- og kulturdepartementets illustrasjonspris for bildene til Hans Børre Ørbæks Zakarias og sjørøver Røverø. Han arbeidet også en tid som lærer ved Statens Håndverks- og Kunstindustriskole i Oslo.
Citriphaga
Citriphaga er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utbredelse
Slekten er utbredt i Australia (New South Wales og Queensland).
Gjendebu
Gjendebu er den eldste hytta til Den Norske Turistforening (DNT). Hytta ligger 995 meter over havet, i vestenden av innsjøen Gjende, midt i Jotunheimen i Lom kommune i Innlandet. Man kan komme dit ved å følge Turistforeningens stier, men det går også båt på Gjende. Hytta ble bygget i 1871 og var da på 45 m² med plass til tolv. Anna og Erik Slålien var de første bestyrerne. Deres datter, Gjendine Slålien (1871–1972) tilbragte mange sommere her som seterjente.
I dag har hytta 119 senger og mer enn 10 000 overnattinger i året. Den bestyres av Lars Åge Hilde. Hytta benyttes også til diverse kulturelle arrangementer, sandvolleyball og utstillinger.
Viktige nabohytter i Jotunheimen er Gjendesheim, Memurubu, Fondsbu, Olavsbu, Leirvassbu og Spiterstulen.
Boller i karry
Boller i karry er en dansk rett som serveres med ris og består av kokte kjøttboller i en tykk saus laget på vannet fra de kokte kjøttbollene, karry, løk, eple og ev. andre ingredienser. Retten som stammer fra omkring 1935 og dermed en ganske gammel oppskrift, er fremdeles en populær spise hos danskene.
Roni Remme
Roni Remme (født 14. februar 1996) er en canadisk alpinist.
Hun representerte Canada under Vinter-OL 2018 i Pyeongchang, hvor hun ble nummer 23 i utfor.
Under Vinter-OL 2022 i Beijing, ble hun nummer 24 i utfor.
Digitalisering
Begrepet digitalisering brukes om konvertering av analoge til digitale data, men også om innføring av digital teknologi som effektiviserer prosesser og endrer hverdagslivet. Den første betydningen kan også kalles digitisering eller digisering,  og eksempler på dette er scanning av et fysisk bilde eller digitalt opptak av en kassett. Betydningene henger imidlertid sammen og brukes til tider om hverandre. Digitaliseringsprosessen som skjer i en smarttelefon som tar et bilde og legger det ut på et sosialt medium, påvirker vårt daglige liv og vår bruk av telefonen og sosiale medier.
Digitalisering av lyd og bilde (digitizing) er prosessen der analoge signaler, lyd eller bilder, gjøres om til elektronisk, fortrinnsvis digital informasjon. Bøker, kart og dokumenter digitaliseres via skanning eller via fotografering med et digitalkamera. I 2017 ble f.eks. norsk radio digitalisert ved overgangen fra FM til DAB.
Digitalisering (digitalization) brukes om "å ta i bruk datatekniske metoder og verktøy for å erstatte eller effektivisere manuelle eller fysiske oppgaver", eller om "måten mange sider av vårt sosiale liv endres i møte med digital kommunikasjon".
Senter for Digitalisering ved Handelshøyskolen BI sier at: "Digitalisering er transformasjonen fra at IT er et støtteverktøy i virksomheten til at det er en del av dens DNA. Det betyr at forretningsmodell, organisasjon og prosesser er designet mht. å utnytte dagens og morgendagens teknologi"
Bruk
Kommunal- og moderniseringsdepartementet sier at: "I utgangspunktet er digitalisering en samlebetegnelse for overgangen fra analoge, mekaniske og papirbaserte løsninger, prosesser og systemer, til elektroniske og digitale løsninger."
Digitaliseringsrådet har som oppgave å bidra til at flere digitaliseringsprosjekter i staten lykkes. Digitaliseringsrundskrivet 2016 fokuserer bl.a. på brukervennlige nettbaserte tjenester, f.eks. digital postkasse, bruk av elektronisk faktura og skytjenester.
Bruk av sosiale medier, og at informasjon som tidligere kun var tilgjengelig for de som var fysisk tilstede, er nå tilgjengelig for alle en kjenner, eller alle på internet. Dette har vært omtalt som digitalisering av livet.
Digitalisering har i perioder og innen noen bransjer vært et moteord uten et entydig innhold. Digitalisering brukes om kompetanseutvikling, effektiv bruk av internett og skytjenester, , sikring av kvaliteten på velferdstjenester , eller en ny måte å tenke på som resultat av ny teknologi.
Digitalisering omtales innen noen bransjer sammen med automatisering og robotisering.
Kritikk
"Måten vi oppbevarer minner på, har endret seg. Og denne forandringen endrer de sosiale relasjonene" sier Ina Blom, og mens bøker av papir kan fysisk ligge som minner i et arkiv, er digitaliserte minner "usynlige og faktisk ikke-eksisterende når de ligger passive" og må aktiviseres av en maskin for å få mening. Kunstnere bidrar til å nyansere ved å vise hvordan den digitalierte kunnskapen er manipulerbar og vanskelig å orientere seg i.
Teknologer påpeker at kultur og organisering kan stå i veien for hurtig digitalisering.
The Goddess of Sagebrush Gulch
The Goddess of Sagebrush Gulch er en amerikansk stumfilm fra 1912, regissert av D. W. Griffith.
Handling
Den mest attraktive unge kvinnen som noen gang har prydet den lille gruve-byen, møter en gruve-arbeider som straks blir utrolig interessert i henne. Sjansene hans er imidlertid veldig små, ettersom Pete også har vunnet hennes hengivenhet. Han hadde reddet henne fra en slange som var i ferd med å angripe henne.
Pete er imidlertid også interessert i søsteren hennes. Han gir henne senere alle sparepengene sine, for at hun skal ta hånd om dem. Men Petes venn, som er klar over at kvinnen sitter på alle sparepengene hans, planlegger snart å stjele pengene.
Berry van Aerle
Hubertus Aegidius Hermanus «Berry» van Aerle (født 8. desember 1962 i Helmond) er en nederlandsk tidligere fotballspiller.
Han spilte i PSV Eindhoven og i det på 1980-tallet. Han debuterte for PSV i mai 1982 og spilte totalt 278 ligakamper for klubben frem til 1994. Med PSV ble Van Aerle ligamester i 1986, 1988, 1989, 1991 og i 1992 og vant Serievinnercupen i 1988.
Med landslaget spilte Van Aerle 35 landskamper mellom 1987 og 1992. Han ble europamester i 1988 og deltok også i VM 1990 og EM 1992.
Jernbanedirektoratet
Historikk
Direktoratet var frem til 2022 organisert i fem avdelinger.
Per 2022 hadde direktoratet disse avdelingene:
I 2022 ble direktoratet omorganisert.
Nåværende struktur (2023)
Per 2023 har direktoratet tre avdelinger, i tillegg til støttefunksjoner :
Direktoratet har også ansvaret for etatsstyring av Norsk jernbanemuseum samt drift av Norsk fagskole for lokomotivførere.
Drift og utbygging av infrastruktur
Jernbanedirektoratet inngår avtaler med Bane NOR SF innenfor flere områder, og alle statlige bevilgninger til infrastrukturen fordeles gjennom to avtaler:
Offentlig kjøp av persontogtrafikk
Jernbanedirektoratet inngår avtaler med togselskaper om å gjennomføre persontogtrafikk innenfor definerte «trafikkpakker» for perioder på 8–10 år. Avtalene inngås etter reglene for offentlige anskaffelser.
«Georg Stage» (skoleskip)
«Georg Stage» er et dansk stålskip fra 1934, rigget som 3-mastet fullrigger.
Skipet er et skoleskip og tilhører den selveiende stiftelsen Georg Stages Minde. Stiftelsen ble opprettet i 1882 av skipsrederen Frederik Stage og hans hustru Thea, da behovet for en systematisk utdannelse av kvalifiserte sjøfolk på det tidspunkt var stort. Skipet ble døpt «Georg Stage» etter parets sønn som døde av tuberkulose, 22 år gammel i 1880.
Gamle «Georg Stage»
Denne første utgave av «Georg Stage» ble bygget i 1882 ved Burmeister & Wain skipsverft på Refshaleøyen i København. Det gamle «Georg Stage» var også en fullrigger – en smule mindre enn det nåværende skip – med en lengde på 36 meter, bredde på 7,7 meter og et dypgående på 3,7 meter. Skipet hadde en dampmaskin på 50 HK. Den opprinnelige besetning var på 80 elever og 10 offiserer.
Forlis
Den 25. juni 1905 sank «Georg Stage», da det kolliderte med det engelske dampskipet «Ancona» i Hollenderdypet, og 22 elever druknet.
Skipet ble raskt berget og reparert etter katastrofen og fortsatte deretter seilas som dansk skoleskip inntil 1934.
Jordomseiling
Da «Georg Stage» ble tatt ut av tjeneste ble det solgt til og dermed reddet av australieren Alan Villiers og han omdøpte skipet til «Joseph Conrad». Det seilte så under britisk flagg på en jordomseiling som varte i om lag 2 år. Starten gikk fra Ipswich den 22. oktober 1934 og skipet besøkte blant annet New York, Rio de Janeiro, Cape Town, Sydney, New Zealand og Tahiti. Skipet avsluttet reisen i New York den 16. oktober 1936. Villiers utga etterpå bøkene The Cruise of the "Conrad" og Stormalong, som omhandlet reisen.
Skoleskip i Connecticut
I 1936 ble skipet solgt til den amerikanske millionær George Huntington Hartford, da Villiers var konkurs som følge av jordomseilingen. Hartford utstyrte skipet med en moderne motor og anvendte det som personlig yacht i tre år, hvor skipet blant annet deltok i en regatta for seilskip fra USA til Bermuda og tilbake. I 1939 solgte han skipet for 1 dollar og 1 cent til USA. Heretter ble skipet atter skoleskip og seilte som sådan inntil 1945. Skipet lå i dokk et par år hvoretter det ble overført til Marinemuseet i Mystic, Connecticut.
Den gamle «Georg Stage» ligger den dag i dag ved Marinemuseet. Skipet stikker ikke til sjøs lenger, men fungerer stadig som skoleskip, blant annet som innkvartering for barn og unge (10-15 år) på sommerskole i seilas.
Nye «Georg Stage»
Det nåværende danske skoleskipet «Georg Stage» ble bygget på 5 måneder i 1934 ved Frederikshavn Værft og Flydedok og er siden da flere ganger ombygget og modernisert. Skipet seilte ut på sitt første tokt den 24. april 1935. Skipet har en dieselmotor (B&W-ALPHA Diesel) på 200HK. Det har en lengde på 54 meter med baugspryd, en bredde på 8,4 meter og et dypgående på 4,2 meter. De 20 seil har et seilareal på 860 m². Fartøyets største mastehøyde er 31 meter. Gallionsfiguren er overført fra det gamle skipet fra 1882 og forestiller den unge Georg Stage.
«Georg Stage» seiler på tokt fra april til september. Skipet har seilt hvert eneste år etter sjøsetting, bortsett fra under Andre verdenskrig, hvor skoletoktene måtte innstilles på grunn av minefaren. Skipet lå da i Isefjorden. I årene etter krigen, inntil 1950, seilte skipet til gjengjeld to tokt om året.
Tall Ships Race
I 1956 deltok «Georg Stage» i sin første skoleskipsregatta. Regattaen seiles nå under navnet The Tall Ships' Races. Her konkurrerer «Georg Stage» mot verdens største gamle seilskip – skoleskip som «Kruzenshtern», STS «Mir», «Sedov», «Alexander von Humboldt» og «Christian Radich». «Georg Stage» har siden 1956 deltatt i regattaen regelmessig og har flere ganger fått gode plasseringer.
I 1989 seilte «Georg Stage» for første gang over Atlanterhavet og møtte der det gamle Georg Stage – «Joseph Conrad».
Grunnutdannelsen på «Georg Stage»
Elevenes utdannelse er en grunnutdannelse, hvor elevene så kan mønstre som ubefarne skipsassistenter. Skipet tar i dag 63 elever, inklusive kokkeelevene, samt en 10-manns fast besetning. Før 1973-1974 lå elevtallet på 80 personer. Elevene skal være mellom 17 1/2 og 22 år gamle. Siden 1981 har det også blitt tatt inn kvinnelige elever.
Gianni De Biasi
Giovanni «Gianni» De Biasi  (albansk: Xhani De Biazi; født 16. juni 1956 i Sarmede) er en italiensk-albansk tidligere fotballspiller og fotballtrener. Han var trener for fra 2011 til 2017.
Connaught Place
Connaught Place er et strøk i New Delhi i India. Strøket er Delhis kommersielle sentrum, og huser hovedkvarterene til en lang rekke indiske bedrifter.
Connaught Place er en del av Edwin Lutyens nye hovedstad New Delhi, og ble bygget i perioden 1929-33. Stedet er oppkalt etter Dronning Victorias sønn Arthur av Connaught.
Gold and Glitter
Gold and Glitter er en amerikansk stumfilm fra 1912.
Kristian Monsen Røkke
Røkke har tidligere vært administrerende direktør i det børsnoterte investeringsselskapet, Akastor, og har også vært toppleder i det amerikanske skipsverftet Philly Shipyard. I dag er Røkke styreleder i begge disse selskapene, og innehar også en rekke styreverv i andre selskaper i Aker-familien, deriblant Aker Horizons-selskapene Aker Carbon Capture og Mainstream Renewable Power.
Kristian Monsen Røkke har en MBA i Business Administration fra The Wharton School, University of Pennsylvania. Han er sønn av den norske forretningsmannen Kjell Inge Røkke.
Kvamsøya (Sande)
På øya er det tredelt barneskole og barnehage. Den største arbeidplassen er Brimer Kvamsøy AS, som sysselsetter om lag 40 arbeidstagere.
Historie
Under andre verdenskrig ble det tyske lasteskipet «Hans Leonard» skutt i brann da det passerte Kvamsøya. Skipet var lastet med sprengstoff, og eksplosjonen som fulgte var en av de største i Norge under den andre verdenskrigen. Også «Felix Scheder» sank i omtrent samme området, bare 2 måneder senere.
Champlain College
Champlain College  er et privat, ikke-kommersielt universitet i Burlington i delstaten Vermont, USA. Det ble opprettet i 1878.
Ved universitetet var det 2 741 studenter og 256 vitenskapelig ansatte i 2006, og samme året var skolepengene US$ 22 550 for studenter folkeregistrert i USA. Studiene gis opp til mastergradsnivå.
The Chorus Girl’s Romance
The Chorus Girl's Romance er en amerikansk stumfilm-komedie fra 1920, regissert av William C. Dowlan. Filmen er basert på en novelle fra 1920 av F. Scott Fitzgerald.
Handling
Danserinnen Marcia Meadows besøker, som en spøk, Horace Tarbox ved hybelen hans. Men Horace blir vanvittig forelsket, og reiser sammen med henne til New York - hvor de gifter seg kort tid senere. Fordømt av sin velstående far prøver Horace å støtte Marcia økonomisk.
Men alle manuskriptene hans blir avvist, og han får sparken fra hver eneste jobb. Marcia fortsetter å danse, og en natt blir Horace hardt banket opp samtidig som han prøver å beskytte henne mot en alt for intens beundrer.
Laksevågposten
Laksevågposten er en tidligere lokalavis for Laksevåg bydel i Bergen. Avisa ble distribuert til alle husstander i Laksevåg en gang i måneden og kom ut mellom 2003 og 2005. Innholdet i avisa ble levert av Laksevåg forlag. Reklame & Trykk gav ut avisa. Ansvarlig redaktør var Kristian Hellesund.
Scindia
Gwalior
Grunnleggeren av dynastiet var Ranoji (død 1745), som var i Maratharikets tjeneste. Dynastiets opphavsmyte forteller at Ranoji var landsbyleder (patel), som tjenestegjorde som skobærer for førsteminister, peshwa Baji Rao. Han ble forfremmet for sin lojalitet og gjennom makten han fikk, la han grunnlaget for dynastiet.
I 1726 ble Ranoji Scindia utpekt til leder for landskapet Malwa. Han etablerte hovedstaden i byen Ujjain. Senere ble hovedstaden flyttet til Gwalior. Mahadaji Scindia, som styrte fra 1761 til 1794, utvidet dynastiets makt betraktelig og etablerte et vidstrakt rike i det nordvestlige India. Han kom seirende ut av krig med Det britiske ostindiske kompani fra 1775 til 1782. Mahadaji Scindia engasjerte franske offiserer for å styrke sin hær. Han seiret over rajputene, slik at stater som Jaipur og Jodhpur måtte betale ham tributt, og etablerte seg som beskytter av mogulkeiser Shah Alam II. I 1794 beseiret han marathageneralen Holkar og gjorde seg helt uavhengig av marathaene.
Etter dette ble dynastiets makt innskrenket under Daulatrao Scindia, som kom i konflikt med Det britiske ostindiske kompani. Daulatrao ble i desember 1803 tvunget til å undertegne Surji-Anjangaon-traktaten og avstå landområder. Kompaniet vant da Delhi fra Scindia. En serie traktater ble undertegnet og i 1843 ble Jayajirao Scindia militært beseiret av britene, noe som bekreftet Scindia-dynastiets status som vasaller under britene. Under det indiske opprøret i 1857 allierte Scindia-dynastiet seg med britene og dets politiske anseelse økte deretter. Gwalior var blant de fem fremste fyrstestatene, der herskeren hadde krav på 21 skudds salutt.
Scindia-dynastiet knyttet bånd til det britiske kongehus. Konge-keiser Georg V og dronning-keiserinne Mary var gudfar og gudmor for maharaja Mahadavraos barn Jivajirao, også kalt George, og Kamalaraje, også kalt Mary. I 1941 giftet Jivajirao seg med et medlem av en yngre linje av den nepalske kongefamilie, som var i eksil i Gwalior.
Regjeringsperioder for medlemmer av Scindia-dynastiet
Fra staten Gwalior ble etablert til den gikk inn i India i 1948 hersket disse medlemmer av dynastiet Scindia over staten:
Titler
Overhodene for Scindia-dynastiet førte tittelen maharaja.
Dynastiet opparbeidet seg i tillegg et anselig antall titler og hedersbetegnelser, noe plassert foran navnet, andre bak, slik at maharaja Madhorao Scindia i 1893 ble biografert med følgende tittel på engelsk: His Highness, Mukhtar-ul-Mulk, Azim-ul-Iktidar, Rafi-ush-Shan, Wala Shikoh, Muhtashaim-i-Dauran, Umdat-ul-Umara, Maharaj-Adhiraj, Alijah, Hisam-us-Saltanat, Maharaja Madhorao Scindia Bahadur, Srinath, Mansur-i-Zaman, Fidwi-i-Hazrat-i-Malika-i-Muaz-zama-i-Rafi-ud-Darja-i-Inglistan. I oversettelse betyr dette Hans høyhet, landets fremstående, den mektigste, av opphøyd verdighet, av høy verdighet, den mektigste i sin tid, utvalgt blant de edle, øverste herre konge av konger, av fornem verdighet, statens sverd, maharaja Madhorao Scindia den ærverdige, lykkens herre, tidens seierrike, tjener av hennes ærverdige majestet dronningen av England, den opphøyde. I tillegg kom militær rang og ordensinnehav.
Herskermakten tapt
Dynastiet Scindia hersket over Gwalior til 1947, da staten gikk med i et forbund av 20 fyrstestater. Dette gikk så i 1948 inn i Unionen India og ble til delstaten Madhya Bharat, der Jivajirao Scindia ble delstatsoverhode med tittelen rajpramukh. Apanasjen for dynastiets overhode, som ble innført ved fyrstestatenes tiltredelse til India etter uavhengigheten, ble avskaffet ved grunnlovsendring i 1971.
Politisk aktivitet i India
Senere medlemmer av dynastiet, som bærer Scindia som etternavn, har vært engasjert i indisk politikk som valgte ombud.
Vijayaraje Scindia, ektefellen til den sist regjerende maharaja, ble i 1957 valgt til Lok Sabha for Kongresspartiet og var senere aktiv for både Swatantra Party og Bharatiya Janata Party (BJP). Sønnen Madhavrao Scindia (1949–2001) var parlamentsmedlem for Kongresspartiet, der han også ble nestleder. Han var også jernbaneminister og luftfartsminister. Søsteren Vasundhara Raje, som er aktiv i BJP, var fra 2003 til 2008 førsteminister i delstaten Rajasthan. Hennes sønn fra ekteskapet med Hemant Singh fra dynastiet som styrte fyrstestaten Dholpur, Dushyant Singh, ble valgt til Lok Sabha i 2004 for partiet BJP. Yashodhara Raje Scindia, en annen datter av maharaja Jivajirao Scindia, ble i 2007 medlem av Lok Sabha for BJP og har vært turistminister i delstaten Madhya Pradesh.
Madhavrao Scindias sønn og dynastiets overhode siden 2001, Jyotiraditya Madhavrao Scindia, har vært aktiv i Kongresspartiet og deretter i Bharatiya Janata Party. Han ble i 2002 innvalgt i Lok Sabha og har vært statssekretær og regjeringsmedlem. Jyotiraditya Madhavrao Scindia har sin faste adresse i Jai Vilas, slottet som ble oppført i byen Gwalior for hans forfar Jayajirao og som ble fullført i 1874.
Elvedina Muzaferija
Elvedina Muzaferija (født 20. august 1999) er en bosnisk alpinist.
Hun representerte Bosnia-Hercegovina under Vinter-OL 2018 i Pyeongchang, hvor hun ble nummer 31 i utfor.
Knivskjelodden
Det går en merket tursti fra Nordkappveien (E69, 7 km sør for Nordkapplatået) til Knivskjelodden. Turen tar omtrent 2,5 time.
Prins Hamlet
Prins Hamlet er hovedpersonen i William Shakespeares tragedie Hamlet. Han er prins av Danmark, nevø av tronraneren Claudius og sønn av den avdøde Kong Hamlet. Gjennom skuespillet grubler Hamlet på om/hvordan han skal hevne seg på Claudius for drapet på hans far, og sliter selv med galskap gjennom fortellingen. Mot slutten av skuespillet har Hamlet forårsaket døden til sin kjære Ofelia, sin mor Gjertrud, sin onkel Claudius, sin fremtidige svoger Laertes, sin fremtidige svigerfar Polonius og sine to barndomsvenner, Rosenkrantz og Gyldenstern. Hamlet er selv den siste rollefiguren i stykket som dør.
Huallaga (elv)
Huallaga er ei elv i Peru. Den er ei sideelv til Marañón, som er en av Amazonas' tilløpselver. Blant de tidligere navnene på denne elva er Guallaga og Rio de los Motilones. Huallaga har utspring på østsiden av Andesfjellene i det sentrale Peru, og munner ut i Marañón før denne løper sammen med Ucayali og danner elva Amazonas. De største sideelvene er Monzón, Mayo, Biabo, Abiseo og Tocache. Over nesten hele sin lengde er Huallaga ei stri elv som renner gjennom en rekke dype kløfter og juv. Nedbørfeltet er om lag 85 000 km².
Breaking Away (film)
Breaking Away er en amerikansk dramakomedie og ungdomsfilm fra 1979 regissert og produsert av Peter Yates. Hovedrollene spilles av Dennis Christopher, Dennis Quaid, Daniel Stern, Jackie Earle Haley, Barbara Barrie og Paul Dooley.
Breaking Away vant Oscar for beste manus, Golden Globe for beste film (komedie/musikal) og BAFTA for beste nykommer på film (Dennis Christopher). Den ble også tildelt en WGA Award av Writers Guild of America. Det kan ellers nevnes av den ble nominert i ytterligere fire Oscar-kategorier, blant annet beste film.
Filmen dannet utgangspunkt for en kortlivet TV-serie med samme tittel som gikk på amerikansk TV fra 1980 til 1981.
Handling
Amerikansk oppvekstfilm om forholdet mellom vellykkede college ungdom og skoletapere. Filmen kulminere i et 200 runders sykkelrace, prestisjekamp mellom samfunnets "tapere" og "vinnere". Filmens hovedinnhold kan beskrives som en kamp mellom arbeiderklasse og overklasse, mellom fattig og rik, mellom pen og alminnelig og mellom mislykket og vellykket.
En vesentlig del handler om Dave. Han er arbeidsløs og racersyklist, og en sterk beundrer av alt italiensk – og i særdeleshet italienske proffsyklister. Denne interessen går hans svært amerikanske far på nervene. Når han får sjansen til å møte dem i en konkurranse viser det seg imidlertid at de er noen råtasser som bruke alle knep for å vinne. Dave blir desillusjonert og den italienske epoken i hans liv forsvinner.
Om filmen
Filmen ble meget godt mottatt av anmlederne og har fått så mye som 94% på Rotten Tomatoes. Den amerikanske filmkritikeren Roger Ebert gav den toppkarakter og skrev: «Breaking Away is a wonderfully sunny, funny, goofy, intelligent movie that makes you feel about as good as any movie in a long time».
Aftenpostens anmelder gav den forholdsvis god omtale og skrev blant annet: «Man kan iallfall glede seg over troverdige unge skuespillere og regissørens talentfulle ilagte latter og vemod».
Den innbrakte over $16 millioner på amerikanske kinoer.
Den ble satt opp på norske kinoer vinteren 1980 og ble sendt som Mandagsfilm i 1985 under tittelen Førstemann ut.
Manuel Suárez Barrios
Manuel Suárez Barrios (født 5. desember 1989) er en cubansk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 10.
Joseph Grew
Joseph Clark Grew (født 27. mai 1880, død 25. mai 1965) var en amerikansk diplomat og ansatt i utenrikstjenesten. Han er best kjent som ambassadør i Japan i årene 1932–1941, og som fungerende utenriksminister i Washington i årene 1944–1945, hvor han opponerte mot de som inntok en hard linje. Han prøvde å unngå krig, og søkte en myk japansk overgivelse i 1945 som gjorde det mulig å gjennomføre en fredfull amerikansk okkupasjon av Japan etter krigen.
Strand I kraftverk
Strand I kraftverk er et vannkraftverk ved Hjartsjåvatnet i Hjartdal kommune i Vestfold og Telemark.
Det er et elvekraftverk som utnytter et fall på 106 meter i en liten bekk.
Installert effekt er 4 kW. Årsproduksjon er 0,014 GWh.
Henrik Thodesen
Henrik Nicholas Thodesen (født 8. september i 1980 i England) er en norsk skuespiller, programleder og komiker. Han er kjent som programleder i radioprogrammet P3morgen på NRK P3 og som skuespiller i TV 2s humorprogram Torsdag kveld fra Nydalen (2009).
Før Thodesen begynte i TV 2 jobbet han fem år som stand-up-komiker og deretter tre år i NRK P3s P3-morgen. Han har også hatt en rolle i den norske kortfilmen Hjemmekamp fra 2004 og Ønskebrønnen og andre historier fra 2005. I 2007 spilte han en ukreditert rolle som kameramann i TV-serien Torsdag kveld med Steinar Sagen. Den 22. juli 2011 hadde filmen Hjelp, vi er i filmbransjen premiere med Thodesen i rollen som Glenn.
I 2015 ledet han humorprogrammet En helt vanlig dag på TVNorge sammen med Odd-Magnus Williamson.
Thodesen var også med som DJ i den norskspråklige rapgruppen URO. Han kalte seg da DJ Nick og var lenge aktuell som DJ for Klovner i kamp også. Våren 2020 kom han på delt tredjeplass sammen med Marte Bratberg i TV 2-serien Kompani Lauritzen.
Yeti Cycles
Yeti Cycles (etablert 1984) er en sykkelprodusent med hovedkontor i Colorado og en pioner innen utvikling av den moderne terrengsykkel.
Rolf Semb Thorstvedt
Rolf Semb Thorstvedt (født 3. april 1898 i Kristiania, død 15. oktober 1972 i Oslo) var en norsk fotball- og bandyspiller. Han var angrepsspiller og representerte Frigg. Semb Thorstvedt var med på Frigg-laget som vant norgesmesterskapet i fotball i 1921, og han scoret ett mål i finalen mot Odd. Han var dessuten tapende finalist i 1919 og 1920. I 1920 spilte han to kamper på det norske landslaget, den ene mot Italia under OL i Antwerpen.
Yeti Cycles
Oppstart
Yeti Cycles ble etablert av John Parker i Colorado.
Rolf Semb Thorstvedt
Hans eldre bror Fritz Semb Thorstvedt var også landslagsspiller og norgesmester for Frigg.
Yeti Cycles
Oppstart
Parker arbeidet før etableringen som stuntmann i filmbransjen, og kjørte sprintløp med bil og motorsykkel. Han arbeidet også deltid for en soveposeprodusent i Santa Monica, hvis produktnavn var Yeti. I 1984 krasjet John stygt og besluttet å slutte med konkurransekjøring. Etter dette kunne han heller ikke arbeide videre som stuntmann. En bekjent ved navn Bob («Bicycle Bob») drev produksjon av sykkelrammer under merkenavnene «Motocruiser» og «Sweetheart Cycles». Mens John var på sykehuset, der han også møtte sin fremtidige kone Linda, besluttet han å bytte sin 1928-modell motorsykkel av merket Indian ved navn «Beulah Mae» for sykkelselskapet til Bob. I praksis besto det av et ramme-jig og noen rørsett av chromolybden-stål. Noen år senere fant han motorsykkelen og kjøpte den tilbake. Sykkelen ble beholdt på Yeti-fabrikken.
Da soveposeselskapet Yeti i mellomtiden var gått konkurs og merkenavnet var tilgjengelig, etablerte han og flere partnere selskapet under navnet Yeti Cycles. Med på etableringen var forretningspartneren Chris Hering, hans bror Eric Herting og sveiseren Frank Wadelton, kjent i bransjen som «Frank the Welder», forkortet FTW. De etablerte seg i lokalene til spesialeffektfirmaet til Matt Sweeney i Agoura Hills California. Logoet Yeti Man ble laget av Craig Stormon. I 1986 laget selskapet sin første katalog. .
Linda fikk den tredje produserte ramme, og ønsket seg den karakteristiske turkise farven som hun kjente igjen fra en skreddersydd Ritchey. Mekanikeren Terry Gearheart tipset om at dette opprinnelig var en standardfarve for 1971 fra Chrysler, «desert turqoise». Da Gearheart senere døde av hjertesvikt besluttet Parker at farven skulle bestå til minne om ham. Pr. 2010 er fremdeles dette standardfarven som Yeti er kjent ved.
Tilknyttet selskapet var også Doug Bradbury, oppfinneren av dempergaffelen Manitou og senere gründer av Answer Manitou. Tidlige sponsede ryttere var Tinker Juarez, John Tomac, og Juliana Furtado.
Salg til Schwinn
Chris Conroy arbeidet i årene som fulgte for selskapet. Da Yeti uoffisielt igjen kom for salg, tok Conroy initiativ til overtagelse av selskapet med hjelp av investorer tilknyttet Volanti Ski. I 1999 kjøpte Volant selskapet. I 2001 kjøpte Conroy, Steve Hogendoorn og venner av disse selskapet.
Modellhistorikk
Yeti Cycles sto bak den anerkjente terrengsykkelrammen ARC laget av Easton rammerør, F.R.O. (For Racing Only), Ultimate, ASR-SL, og 575.
Knut Jørgen Røed Ødegaard
Knut Jørgen Røed Ødegaard (født 6. mai 1966 i Jevnaker) er en norsk astrofysiker og formidler av populærvitenskap. Han har tidligere operert som formidlingsansvarlig ved Institutt for teoretisk astrofysikk ved Universitetet i Oslo og har vært daglig leder for virksomheten ved Solobservatoriet på Harestua.
Ødegaard har stått sentralt i planleggingen og gjennomføringen av en rekke astronomirelaterte arrangementer de senere årene, slik som arrangementene i forbindelse med Venuspassasjen i 2004 og solformørkelsen i 2003. Han hjalp også til med prosjektledelsen for Astrofestivalen i 2001. Ødegaard har vært en viktig medvirkende i barne- og ungdomsprogrammet Newton på NRK1. Med sitt engasjement og brede kunnskapsfelt har han vært med på å øke interessen for astronomi og realfag i Norge. Han virker også som forfatter og oversetter, og ledet en periode radioprogrammet Hurum og Ødegaard i Kanal 24 sammen med paleontologen Jørn Hurum. I 2004 mottok han prisen Årets kommunikator av Norsk kommunikasjonsforening for sin omfattende innsats for formidling av vitenskap i massemediene. Fra 2003 – 2008 var han leder av Norsk Astronomisk Selskap.
Rampelys
Rampelys er lysrekken festet til forkanten av scenegulvet eller rampen i et teater.
Knut Jørgen Røed Ødegaard
Ødegaard har også hatt en gjesteopptreden i en sketsj som seg selv med komikergruppen Tre brødre som ikke er brødre i 2006 for NRK.
Ødegaard er gift med science fiction-forfatter og vitenskapsformidler Anne Mette Sannes. Sammen holder de foredrag, astroshow, skriver artikler, formidler astronomi i media og jobber aktivt med meteorittleting og krysspeiling av observerte meteorittfall. De ledet også utenlandssendingen under Venus-passasjen i Tromsø i 2012.
Rampelys
Galleri
Mens det gamle teateret brukte levende lys, er rampelyset senere blitt elektriske lys, plassert i et innbygd lystrau over hele scenekanten, slik at disse ikke var synlige for publikum.
Trivia
Rampelys brukes også i overført betydning, om å være til offentlig skue (leve i rampelyset) eller å havne i nyhetsbildet (stilles i rampelyset).
Knut Jørgen Røed Ødegaard
Han har uttalt at han tidlig interesserte seg for en rekke vitenskaper før han til slutt endte med å studere astronomi. Ødegaard tror det eksisterer intelligent utenomjordisk liv, og at vi innen år 2025 sannsynligvis får kontakt.
Weltbrand
Weltbrand er en tysk drama-stumfilm fra 1920, regissert av Urban Gad og med Conrad Veidt, Lillebil Ibsen og Fritz Kortner i hovedrollene. Dette er den første av to filmer om Christian Wahnschaffe. Del to ble utgitt i 1921 under tittelen Die Flucht aus dem goldenen Kerker. Filmen er basert på en roman fra 1919 av Jakob Wassermann.
Handling
Christian Wahnschaffe, den bortskjemte sønnen til en velstående industri-mann, møter Iwan Becker - en leder innenfor den russiske Nihilisme-bevegelsen.
Imponert over Beckers bekymring for samfunnets svakerestilte og fattige, utvikler Christian også sympatier for bevegelsens idealer.
Tafari Benti
Brigadegeneral Tafari Benti (oromo: Tafari Bente) (født 1921 nær Addis Abeba, død 3. februar 1977 i Addis Abbeba) var den etiopiske kommunistiske juntaen Dergs formann fra 28. november 1974 til sin død 3. februar 1977.
Tafari skal ha vært delvis oromo, noe han nektet for, og forandret navnet sitt for å understreke at han var amhara. Han hadde vært med i den etiopiske hæren siden han var tjue år gammel.
Tafaris offisielle tittel var «formann for det provisoriske militæradministrative rådet». I 1977 ble han skutt og drept (eller begikk selvmord) under et partimøte i Derg, visstnok etter Mengistu Haile Mariams ordre. Grunnen var at Tafari visstnok var en hemmelig støttespiller for «Det etiopiske folkets revolusjonære demokratiske front».
Lars Romundstad
Lars Sverkeson Romundstad (1885–1961) var en norsk gårdbruker og politiker (Bondepartiet). Han var stortingsrepresentant fra 1928 til 1949.
Romundstad var utdannet fra Møre fylkes landbruksskule 1905–1906. Han arbeidet som gårdbruker hele sitt yrkesaktive liv, og var også kasserer i Straumsnes sparebank 1921–1928.
Romundstad satt i kommunestyret i Straumsnes fra 1919 til 1934, og i periodene 1922–1925, 1925–1928 og 1931–1934 var han ordfører. Han var også kretssekretær i Norges bondelag fra 1919 til 1928, formann i Møre og Romsdal Bondeparti fra 1939 til 1949, formann i Skog- og vassdragskomiteen på Stortinget fra 1945 til 1950, og styremedlem i Norges Bank, avdeling Kristiansund fra 1945 til 1959.
Han falt ut av Stortinget ved valget i 1949 etter at sekretæren i Møre og Romsdal Bondeparti glemte å levere inn valglisten i tide, slik at partiet ikke fikk stille til valg i denne valgkretsen.
Terpentin
Terpentin er en gjennomsiktig, tregtflytende og sterkt luktende væske som fås ved å destillere harpiks fra furutrær. Den består av terpener, da spesielt som bisykliske monoterpener.
Historie
Ordet terpentin kommer fra Gresk terebinthine (via tysk og latin) og var navnet på treet som terpentinet opprinnelig kom fra ved destillasjon av harpiks.
Terpentin har blitt anvendt medisinsk i uminnelige tider.
Produksjon
En av de tidligste kildene til terpentin var terpentintreet Pistacia terebinthus, et tre som vokser i middelhavsregionen.
Terpentin fås ved destillasjon av harpiks fra diverse furuarter: strandfuru (Pinus pinaster), aleppofuru (Pinus halepensis), sumpfuru (Pinus palustris), virakfuru (Pinus taeda), gullfuru (Pinus ponderosa) med flere.
Når man bruker furutrær i produksjon av kjemisk papirmasse med sulfatprosessen, får man terpentin som biprodukt. Dette blir ofte brent på bruket for energiproduksjon.
Anvendelser
Det er to industrielle hovedanvendelser av terpentin: løsemiddel og kilde til råvarer for organisk syntese. Som løsemiddel har det blitt erstattet av billigere mineraloljebaserte løsemidler.
Medisinsk eliksir
Terpentin har blitt anvendt blant annet til sårbehandling, behandling av lus, og som inhaleringsmiddel mot nese- og halsproblemer. Terpentin finnes fortsatt i diverse produkter som anvendes i naturmedisin.
Selv om innvortes bruk er uvanlig i dag, ble terpentin tidligere (smaksatt med søtstoffer) anvendt mot parasitter som f. eks. bendelorm og på grunn av sin antatt antiseptiske og vanndrivende egenskaper som en generell vidunderkur.
Farer
Terpentin er et organisk løsemiddel og gir mange av de samme skader som andre løsemidler. Dampen kan irritere hud og øyne, skade lungene og åndedrettsystemet i tillegg til sentralnervesystemet. Det kan forårsake nyresvikt ved inntak. Terpentin er også ekstremt brannfarlig.
STS-115
STS-115 var en romferd til Den internasjonale romstasjonen med den amerikanske romfergen Atlantis. Romferden var opprinnelig planlagt utført i april 2003, men ble utsatt som følge av Columbia-ulykken den 1. februar 2003. Oppskytningen fra John F. Kennedy Space Center fant sted den 9. september 2006.
Høydepunkter fra ferden
Oppdrag: «Nineteenth station flight (12A), P3/P4 arrays».
Romvandringer
Det ble gjennomført 3 romvandringer på denne ferden.
Kollektivet (tegneserie)
Kollektivet er en norsk humoristisk tegneserie laget av Torbjørn Lien. Serien finnes både som stripeserie og i lengre format, og handler om en gjeng svært ulike personer som enten bor sammen i et kollektiv, eller som må forholde seg til hverandre på ulik vis.
Nåværende
Persongalleriet har endret seg litt med årene, og består pr januar 2020 av følgende hovedkarakterer:
Bifigurer
Ellers figurerer det noen bifigurer, hvor de mest kjente er:
Tidligere figurer
Figurer som er skrevet ut av serien i dag:
Historie
Tegneserien Kollektivet var i 2003 den første tegneserien i verden som ble tilgjengelig som MMS på mobil, i samarbeid med smsklubben.net.
Serien gikk i to år i Pondus, som fast biserie i bladet Smult, og på begynnelsen av 2000-tallet om lag 6 måneder på nettsidene Spray.no og Hjemmenett.no. Serien har hittil blitt samlet i en rekke egne album og hefter, som nesten alle har en spesialtegnet hovedhistorie på fra 4 til 32 sider.
Album
Album nr 29, 31 og 33 (julehefter) er alle del av en sammenhengende trilogi.
I tillegg har det kommet tre egne 16-siders bilag sammen med bladet Larsons Gale Verden. Disse har hatt opptrykk av tidligere publisert materiale, samlet i følgende hefter:
Samlebøker som presenterer alle striper, historier og illustrasjoner i kronologisk rekkefølge:
Serien går i flere ulike aviser, blant annet som fast serie i Utrop. Høsten 2002 var den gjesteserie i Dagbladet, årene 2006 til 2013 ble den publisert i Aftenposten, og fra mai 2013 til februar 2019 ble den publisert i VG. Serien publiseres også i Sverige, i det svenske Pondusbladet.
Serien er syndikert av Bulls Press.